તેઓએ કહ્યું કે લોક જાગૃતિ મારફતે વન્યપ્રાણીઓને સંરક્ષણ પૂરું પાડવા લોક સહકાર મળી શકે તે હેતુથી રાજ્યમાં ત્રણ સફારી પાર્ક બનાવાશે. આ વર્ષના બજેટમાં તેના માટે ટોકન જોગવાઈ કરાઈ છે. સુરતના માંડવી તાલુકાનાં ખોડંબા ખાતે ૫૦ હેક્ટરમાં સફારી પાર્ક બનશે. જેમાં ૧૦ દિપડા રખાશે. જ્યારે ડાંગ જિલ્લાના વઘઈ તાલુકાના ડોક પાતળ ખાતે ૩૨ હેક્ટરમાં બનનારા પાર્કમાં ૬ દિપડા મુકાશે. જ્યારે નર્મદાના તિલકવાડા તાલુકાનાં કાકડીયા ગામે ૬૪ હેક્ટરમાં થનારા સફારી પાર્કમાં ૮ વાઘ મુકાશે.